Tenerife

**Tenerife** (uttales , siste *e* ikke stum) er den største av de åtte bebodde Kanariøyene og med 2&nbsp;034 km² er Tenerife Spanias nest største øy. Den tilhører provinsen Santa Cruz de Tenerife og er den mest folkerike øya på Kanariøyene og i Spania, med om lag 900&nbsp;000 fastboende. De andre større øyene i provinsen er La Gomera, Hierro og La Palma. Næringslivet er basert på turisme og jordbruk.

## Geografi

Øya ligger i Atlanterhavet nærmere 300 kilometer fra den afrikanske nordvestkysten, og er av vulkansk opprinnelse. På Tenerife ligger vulkanen Pico del Teide (3718 moh.), som er Spanias høyeste fjell. Pico del Teide er også verdens tredje største vulkan. Landskapet rundt vulkankjeglen er stedvis preget av fortsatt vulkansk aktivitet. 

Klimaet på Tenerife er ganske jevnt året rundt; På nordsiden kan temperaturen være litt lavere enn på sørsiden av øya. Nordsiden får også noe mer nedbør og har et naturlig skogsterreng som er naturreservat. I sør har jordbruket utnyttet at sypressbeltet i overgangen til lavlandet samler og drypper dogg på natten. Dette vannet brukes dels av trærne selv, eller det lages underjordiske vannløp. Vannet blir ledet til egne samledammer hvor det fordeles i rør som et tilskudd til kunstig vanning lenger nede i liene.

## Næringsliv
Tenerife besøkes årlig av over 5 millioner turister, øyas næringsliv og infrastruktur er tilpasset dette. De viktigste feriesentrene er Puerto de la Cruz i nord og Los Cristianos og Playa de las Américas i syd. I landbruket produseres bl.a. bananer, poteter, tomater, tidliggrønnsaker, tobakk, sukkerrør og vin. Tenerife er den eneste Kanariøya med to større flyplasser og to store havner, de andre øyene har bare en havn og en flyplass hver. Øya er den i øygruppen som mottar det største antallet passasjerer og turister fra forskjellige steder. Det er også en av de viktigste turistattraksjonene i Spania. Karnevalet på Tenerife er blant de 10 største i verden, men ikke så kjent som en del andre karneval for eksempel i  Rio de Janeiro, New Orleans og Venezia.

### Turistattraksjoner
Foruten sol og sjø, har øya en del spesielle attraksjoner, som serpentinveier i samme klasse som Trollstigveien, bare smalere (rundt Masca som ligger i kanten av et krater med sti ned til havet), og verdens største og sannsynligvis eldste drageblodstre. På grunn av høyden, er toppen av vulkanen Teide ofte snøkledt, og i perioder kan man gå på ski i terrenget over ca 1200 moh.

### Klima

### Jordbruk og fiske
Siden turisme dominerer økonomien på Tenerife, er servicesektoren den største, men industri og handel bidrar med 40 prosent av økonomien utenom turismen. Primærnæringene har mistet sin tradisjonelle betydning på øya til industri - og servicesektoren. Landbruket er sentrert på den nordlige delen av øya. Tomater og bananer dyrkes vanligvis på kysten, mens poteter, mais og tobakk dyrkes lengre inn på øya. 

## Administrativ inndeling

## Galleri

Teide Tenerife.jpg|Teide
Auditorio de Tenerife Pano.jpg|Auditorio de Tenerife (Kongress- og konsertsal)
Tenerife 1.JPG|Veier i Masca-regionen
TEIDE.JPG|Bilde tatt av NASAs romradar i 1994
Las Teresitas2a.jpg|Stranden Las Teresitas
Drago La Orotava.jpg|Drageblodstre
LaLaguna2.JPG|Terren
Guimar 1.jpg|Pyramidene i Güímar
Guimar 3.jpg|Güímar-pyramidene
LosGigantes2.jpg|Los Gigantes-klippene
NWTFS.jpg|Nordvestsiden av Tenerife
LaLagunaF.jpg|La Laguna sett fra mandel- og pinjeskogen
Izana.jpg|Nesten høyeste punktet det er mulig å kjøre bil oppå fjellryggen
Playa de La Nea.JPG|Den opprinnelige sanden er sort, av lava.  Her Playa de La Nea, Candelaria 


## Referanser

 
## Eksterne lenker
*  
* Liste over alle plantearter på øya - *Flora de Canarias*